Ξανά στο προσκήνιο ο πρώην Πρωθυπουργός της Βρετανίας, Μπόρις Τζόνσον.
Αυτή τη φορά, για να απαντήσει σε ερωτήσεις επιτροπής βουλευτών
που θα μπορούσε να καθορίσει το πολιτικό του μέλλον.
Χάριετ Χάρμαν Πρόεδρος Επιτροπής Ασυλίας
Ο σκοπός της Επιτροπής Ασυλίας σε αυτή την έρευνα είναι να αποφασίσει
εάν ο κ. Τζόνσον παραπλάνησε ή όχι τη Βουλή των Κοινοτήτων
εάν περιφρόνησε ή όχι τη Βουλή
και εάν αυτό έγινε με οποιονδήποτε σκόπιμο ή απερίσκεπτο τρόπο.
Στα τέλη του 2021 άρχισαν να δημοσιεύονται ειδήσεις
για πάρτι στο Γουέστμινστερ ενώ η χώρα ήταν σε lockdown λόγω του Covid-19.
Αργότερα ο Μπόρις Τζόνσον είπε στη βουλή ότι τηρήθηκαν όλοι οι κανόνες της πανδημίας.
Αλλά, το σκάνδαλο οδήγησε τελικά στην απομάκρυνση του από τον πρωθυπουργικό θώκο.
Kάθριν Γουέστ Βουλευτής Εργατικού Κόμματος
Θα πει ο Πρωθυπουργός στη Βουλή αν έγινε
πάρτι στην Ντάουνινγκ Στριτ στις 13 Νοεμβρίου;
Ο Τζόνσον κατηγορήθηκε για παραπλάνηση της βουλής σχετικά με αυτό
και τον περασμένο Απρίλιο η Επιτροπή Ασυλίας
παρήγγειλε έρευνα για να εξεταστεί το θέμα.
Μπόρις Τζόνσον Πρώην Βρετανός Πρωθυπουργός
Υπήρξαν αρκετές ημέρες σε μια περίοδο 20 μηνών που πραγματοποιήθηκαν
συναθροίσεις στην Ντάουνινγκ Στριτ, οι οποίες υπερέβησαν το σημείο
που θα μπορούσαμε να πούμε ότι ήταν απαραίτητες για λόγους εργασίας.
Ήταν λάθος. Το μετανιώνω πικρά.
Καταλαβαίνω την οργή του κοινού και συνεχίζω να ζητώ συγνώμη
για ό,τι συνέβη υπό την επίβλεψη μου. Αναλαμβάνω την πλήρη ευθύνη.
Μόλις πέρυσι, μια ξεχωριστή έρευνα διαπίστωσε
εκτεταμένη παραβίαση των μέτρων υπό την ηγεσία του.
Ο κ. Τζόνσον τιμωρήθηκε με πρόστιμο από την αστυνομία.
Επιτρέψτε μου να πω αμέσως ότι πλήρωσα το πρόστιμο και ζητώ για άλλη μια φορά πλήρη συγνώμη.
Αυτή τη φορά, όμως, ο πρώην Πρωθυπουργός μπορεί
να μην ανακάμψει τόσο εύκολα καθώς εξακολουθεί να υπερασπίζεται την εντιμότητα του.
Το αποτέλεσμα αυτής της έρευνας θα είναι καθοριστικό για το πολιτικό μέλλον του κ. Τζόνσον.
Παρόλο που τα συμπεράσματα θα ανακοινωθούν αργότερα φέτος,
τυχόν ευρήματα σκόπιμης παραπλάνησης της Βουλής θα μπορούσαν
να επιφέρουν σοβαρό πλήγμα στη φιλοδοξία του να επιστρέψει σε υψηλά αξιώματα.
Αλλά όποιο κι αν είναι το αποτέλεσμα, οι ενέργειες του τον έβαλαν
στο επίκεντρο του ακόμα διχασμένου Συντηρητικού Κόμματος που διανύει δύσκολη περίοδο.
Λάπε Ολαρινόγιε, TRT World, Λονδίνο